CELEX: 32022R0750
Language: da
Date: 2022-02-08 00:00:00
Title: Kommissionens delegerede forordning (EU) 2022/750 af 8. februar 2022 om ændring af de reguleringsmæssige tekniske standarder fastsat i delegeret forordning (EU) 2015/2205 for så vidt angår overgangen til nye benchmarks, der anvendes som reference i visse OTC-derivataftaler (EØS-relevant tekst)

17.5.2022   
               
               
                  DA
               
               
                  Den Europæiske Unions Tidende
               
               
                  L 138/6
               
            
         KOMMISSIONENS DELEGEREDE FORORDNING (EU) 2022/750
         af 8. februar 2022
         om ændring af de reguleringsmæssige tekniske standarder fastsat i delegeret forordning (EU) 2015/2205 for så vidt angår overgangen til nye benchmarks, der anvendes som reference i visse OTC-derivataftaler
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (1), særlig artikel 5, stk. 2, og
         ud fra følgende betragtninger:
         
                     (1)
                  
                  
                     Ved Kommissionens delegerede forordning (EU) 2015/2205 (2) fastsættes bl.a. klasserne af OTC-rentederivater denomineret i euro (EUR), pund sterling (GBP), japanske yen (JPY) og amerikanske dollar (USD), som er omfattet af clearingforpligtelsen. Disse klasser omfatter en klasse denomineret i EUR, der anvender Euro Overnight Index Average (EONIA)-satsen som reference, samt flere klasser denomineret i GBP, JPY eller USD, der anvender London Inter-Bank Offered Rate (LIBOR) som reference, men EONIA og LIBOR er to benchmarks, der vil ophøre.
                  
               
                     (2)
                  
                  
                     European Money Markets Institute, der er administrator for EONIA, meddelte, at EONIA's ophør vil finde sted ved udgangen af 2021. ICE Benchmark Administrator, administrator for LIBOR, meddelte ligeledes, at ophøret af GBP LIBOR, JPY LIBOR og visse anvendelser af USD LIBOR også vil finde sted ved udgangen af 2021, mens offentliggørelsen af alle resterende anvendelser af USD LIBOR vil ophøre i juni 2023. Den 5. marts 2021 bekræftede Det Forenede Kongeriges Financial Conduct Authority således, at alle LIBOR-anvendelser enten vil ophøre med at blive leveret af en administrator eller ikke længere være repræsentative. Desuden udsendte Kommissionen, Den Europæiske Centralbank i sin egenskab af banktilsyn (ECB's banktilsyn), Den Europæiske Banktilsynsmyndighed (EBA) og Den Europæiske Værdipapir- og Markedstilsynsmyndighed (ESMA) en fælles erklæring med henblik på kraftigt at tilskynde modparter til at ophøre med at bruge alle LIBOR-anvendelser, herunder USD LIBOR, som referencesats i nye aftaler så hurtigt som praktisk muligt og under alle omstændigheder senest den 31. december 2021.
                  
               
                     (3)
                  
                  
                     Efter den 31. december 2021 vil modparterne derfor ikke længere kunne indgå OTC-rentederivataftaler, der anvender EONIA, GBP LIBOR eller JPY LIBOR som reference, da disse benchmarks vil være ophørt eller forventes ikke længere at indgå i OTC-rentederivater med USD LIBOR som reference. Pr. nævnte dato vil der således ikke være nogen mængde eller likviditet i derivater med EONIA, GBP LIBOR eller JPY LIBOR som reference, og disse handler vil heller ikke blive clearet af centrale modparter (CCP'er). På samme dato forventes der heller ikke være væsentlig likviditet i derivater med USD LIBOR som reference. Derfor vil de derivatklasser, der i øjeblikket er omfattet af clearingforpligtelsen, og som anvender EONIA, GBP LIBOR eller JPY LIBOR som reference, ikke længere opfylde to af betingelserne for at være omfattet af clearingforpligtelsen i forordning (EU) nr. 648/2012, nemlig at have et tilstrækkeligt likviditetsniveau og blive clearet af en godkendt eller anerkendt CCP, mens de derivatklasser, der i øjeblikket er omfattet af clearingforpligtelsen, og som anvender USD LIBOR som reference, ikke længere opfylder en af betingelserne for at være omfattet af clearingforpligtelsen i forordning (EU) nr. 648/2012. Det følger heraf, at disse klasser bør udelukkes fra clearingforpligtelsens anvendelsesområde.
                  
               
                     (4)
                  
                  
                     Lovgivere og markedsdeltagere har arbejdet på erstatningssatser for disse valutaer og navnlig på udviklingen af nye risikofrie renter, som nu anvendes som benchmarks i finansielle instrumenter og finansielle kontrakter. Navnlig beregnes den korte eurorente (EURSTR), Secured Overnight Financing Rate (SOFR), Sterling Over Night Index Average (SONIA) og Tokyo Overnight Average Rate (TONA) for henholdsvis EUR, USD, GBP og JPY. Mere specifikt med hensyn til OTC-derivatmarkedet betyder det nu, at OTC-rentederivataftaler, der anvender EURSTR, SOFR, SONIA og TONA som reference, handles af modparter og cleares hos visse CCP'er.
                  
               
                     (5)
                  
                  
                     ESMA er blevet underrettet om de OTC-rentederivatklasser, der anvender EURSTR, SOFR, SONIA eller TONA som reference, og som visse CCP'er har tilladelse til at cleare. ESMA har for hver af disse klasser vurderet de kriterier, som er væsentlige for at lade dem være omfattet af clearingforpligtelsen, herunder standardiseringsgrad, volumen og likviditet samt prisoplysningernes tilgængelighed. Med det overordnede mål at reducere den systemiske risiko har ESMA fastlagt de OTC-rentederivatklasser, der som reference anvender de risikofrie renter, der bør være omfattet af clearingforpligtelsen, i overensstemmelse med proceduren i forordning (EU) nr. 648/2012. Disse klasser bør derfor medtages i clearingforpligtelsens anvendelsesområde.
                  
               
                     (6)
                  
                  
                     Forskellige modparter har generelt forskellige behov med hensyn til den tid, der kræves til indførelse af de foranstaltninger, der er nødvendige til clearing af OTC-rentederivater omfattet af clearingforpligtelsen. I dette tilfælde har modparterne imidlertid haft tid til at forberede overgangen til benchmarket og det planlagte ophør af EONIA, LIBOR EUR, GBP LIBOR eller JPY LIBOR, der finder sted i slutningen af 2021, herunder med hensyn til deres clearingordninger. For modparter, der allerede er omfattet af clearingforpligtelsen og clearer OTC-rentederivater, der er denomineret i EUR eller GBP, kræver clearing af de klasser, der som reference anvender de nye risikofrie renter for disse valutaer, ikke væsentlige ændringer, hvis nogen overhovedet, af deres clearingaftaler eller -processer. Når modparterne har indført clearingordninger til clearing af OTC-rentederivater, der er denomineret i EUR eller GBP, kræver clearing af OTC-rentederivater, der som reference anvender de risikofrie renter for disse valutaer, således ikke indførelse og gennemførelse af helt nye clearingordninger, som det var tilfældet, da de først begyndte at cleare OTC-rentederivater, der er denomineret i disse valutaer. Eftersom clearing af derivater, der anvender de nye risikofrie renter som reference, er en del af en større gennemførelsesforberedelse til overgangen fra EONIA og LIBOR til nye benchmarks, er der ikke behov for at indføre en yderligere indfasning for at sikre en velordnet og rettidig gennemførelse af denne forpligtelse. De ændringer, der er foretaget for at indføre de nye OTC-rentederivatklasser, der anvender de risikofrie renter som reference, og som er denomineret i EUR og GBP, bør finde anvendelse fra datoen for denne forordnings ikrafttræden.
                  
               
                     (7)
                  
                  
                     Efter den fælles erklæring fra Kommissionen, ESMA, ECB's banktilsyn og EBA om kraftigt at tilskynde modparter til at ophøre med at bruge alle LIBOR-anvendelser som referencesats i nye aftaler, så snart det er praktisk muligt og under alle omstændigheder senest den 31. december 2021, har modparterne måttet planlægge, hvornår de kan ophøre med at anvende USD LIBOR som reference, herunder med hensyn til deres clearingordninger. De samme overvejelser med hensyn til muligheden for, at modparter, der har indført clearingordninger, kan cleare OTC-rentederivater denomineret i en bestemt valuta, kan tilpasse dem med en forholdsvis kort turnaround-periode med henblik på at cleare OTC-rentederivater med reference til de risikofrie renter i samme valuta, gælder også for USD, men nogle yderligere elementer betyder, at deres forberedelser er mindre fremskredne med hensyn til USD. Navnlig har CCP'er endnu ikke meddelt, hvornår de vil konvertere de aktuelt clearede OTC-rentederivater, der anvender USD LIBOR som reference, til OTC-rentederivater, der anvender SOFR som reference, og det er heller ikke klart, hvordan obligatorisk clearing vil blive tilpasset på hjemmemarkedet for disse derivater. Denne yderligere kompleksitet betyder, at modparterne har brug for mere tid til at forberede sig på clearingforpligtelsen for OTC-rentederivater, der den risikofrie rente i USD som reference, og at der derfor er behov for at indføre en yderligere indfasning for at sikre en velordnet og rettidig gennemførelse af denne forpligtelse. De ændringer, der er foretaget for at indføre den nye OTC-rentederivatklasse, der anvender den risikofrie rente i USD som reference, bør finde anvendelse fra tre måneder efter denne forordnings ikrafttræden.
                  
               
                     (8)
                  
                  
                     Det planlagte ophør af EONIA, GBP LIBOR og JPY LIBOR er planlagt til udgangen af 2021, således at det ikke vil være muligt at handle med eller cleare OTC-rentederivater, der benytter disse benchmarks som reference, fra og med den 3. januar 2022. Efter den fælles erklæring fra Kommissionen, ESMA, ECB's banktilsyn og EBA om kraftigt at tilskynde modparter til at ophøre med at bruge alle LIBOR-anvendelser som referencesats i nye aftaler, så snart det er praktisk muligt og under alle omstændigheder senest den 31. december 2021, forventes modparterne ligeledes ikke at handle med eller cleare OTC-rentederivater, der benytter USD LIBOR som reference, fra og med den 3. januar 2022. Fra den 3. januar 2022 vil modparterne i stedet handle med eller cleare andre OTC-rentederivater, navnlig OTC-rentederivater, med anvendelse af de risikofrie renter som reference. Denne forordning bør derfor træde i kraft uden ophold efter offentliggørelsen.
                  
               
                     (9)
                  
                  
                     Delegeret forordning (EU) 2015/2205 bør derfor ændres.
                  
               
                     (10)
                  
                  
                     Denne forordning er baseret på det udkast til reguleringsmæssige tekniske standarder, som ESMA har forelagt Kommissionen.
                  
               
                     (11)
                  
                  
                     ESMA har afholdt åbne offentlige høringer om det udkast til reguleringsmæssige tekniske standarder, som denne forordning er baseret på, analyseret de potentielle omkostninger og fordele, anmodet interessentgruppen for værdipapirer og markeder nedsat ved artikel 37 i Europa-Parlamentets og Rådets forordning (EU) nr. 1095/2010 (3) om rådgivning og hørt Det Europæiske Udvalg for Systemiske Risici —
                  
               VEDTAGET DENNE FORORDNING:
         
            Artikel 1
            Ændring af delegeret forordning (EU) 2015/2205
            I delegeret forordning (EU) 2015/2205 foretages følgende ændringer:
            
                        1)
                     
                     
                        Artikel 3 ændres således:
                        
                                    a)
                                 
                                 
                                    Følgende indsættes som stk. 1a og 1b:
                                    
                                       »1a.   Med henblik på aftaler vedrørende en OTC-derivatklasse anført i bilaget i tabel 4, række D.4.1 og D.4.2, får clearingforpligtelsen, uanset stk. 1, virkning den 18. maj 2022.
                                    
                                    
                                       1b.   Med henblik på aftaler vedrørende en OTC-derivatklasse anført i bilaget i tabel 4, række D.4.3, får clearingforpligtelsen, uanset stk. 1, virkning den 18. august 2022.«
                                    
                                 
                              
                                    b)
                                 
                                 
                                    Stk. 2, første afsnit, affattes således:
                                    »For så vidt angår aftaler vedrørende en OTC-derivatklasse anført i bilaget, som er indgået mellem modparter, som udgør en del af samme koncern, og hvor den ene modpart er etableret i et tredjeland og den anden modpart er etableret i Unionen, får clearingforpligtelsen uanset stk. 1, 1a og 1b virkning:
                                    
                                                a)
                                             
                                             
                                                den 30. juni 2022, såfremt der ikke er vedtaget nogen afgørelse om ækvivalens i henhold til artikel 13, stk. 2, i forordning (EU) nr. 648/2012 med henblik på nævnte forordnings artikel 4, som dækker OTC-derivataftalerne i bilaget til nærværende forordning og vedrører det relevante tredjeland
                                             
                                          
                                                b)
                                             
                                             
                                                den seneste af følgende datoer, såfremt der er vedtaget en afgørelse om ækvivalens i henhold til artikel 13, stk. 2, i forordning (EU) nr. 648/2012 med henblik på nævnte forordnings artikel 4, som dækker OTC-derivataftalerne i bilaget til nærværende forordning og vedrører det relevante tredjeland:
                                                
                                                            i)
                                                         
                                                         
                                                            60 dage efter ikrafttrædelsen af den ækvivalensafgørelse, som er vedtaget i henhold til artikel 13, stk. 2, i forordning (EU) nr. 648/2012 med henblik på nævnte forordnings artikel 4, som dækker OTC-derivataftalerne i bilaget til nærværende forordning og vedrører det relevante tredjeland
                                                         
                                                      
                                                            ii)
                                                         
                                                         
                                                            den dato, hvor clearingforpligtelsen får virkning i henhold til stk. 1.«
                                                         
                                                      
                                          
                              
                                    c)
                                 
                                 
                                    Stk. 3 affattes således:
                                    
                                       »3.   For så vidt angår aftaler vedrørende en OTC-derivatklasse anført i bilaget får clearingforpligtelsen, uanset stk. 1, 1a, 1b og 2, virkning fra den 18. februar 2022, såfremt følgende betingelser er opfyldt:
                                       
                                                   a)
                                                
                                                
                                                   clearingforpligtelsen er ikke udløst senest den 18. februar 2021
                                                
                                             
                                                   b)
                                                
                                                
                                                   aftalerne er nyordnet alene med det formål at udskifte den modpart, der er etableret i Det Forenede Kongerige, med en modpart, som er etableret i en medlemsstat.«
                                                
                                             
                                 
                              
                  
                        2)
                     
                     
                        Bilaget erstattes af teksten i bilaget til nærværende forordning.
                     
                  
         
            Artikel 2
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. februar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 201 af 27.7.2012, s. 1.
         
            (2)  Kommissionens delegerede forordning (EU) 2015/2205 af 6. august 2015 om supplerende regler til Europa-Parlamentets og Rådets forordning (EU) nr. 648/2012 for så vidt angår reguleringsmæssige tekniske standarder for clearingforpligtelsen (EUT L 314 af 1.12.2015, s. 13).
         
            (3)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).
      
      
         
            BILAG
            
               
                  
                     »BILAG
                     OTC-rentederivatklasser omfattet af clearingforpligtelsen
                     
                        Tabel 1
                     
                     
                        Basisswapklasser
                     
                     
                                 Id
                              
                              
                                 Type
                              
                              
                                 Referenceindeks
                              
                              
                                 Afviklingsvaluta
                              
                              
                                 Løbetid
                              
                              
                                 Afviklingsvalutatype
                              
                              
                                 Optionalitet
                              
                              
                                 Notionel værdi type
                              
                           
                                 A.1.1
                              
                              
                                 Basis
                              
                              
                                 Euribor
                              
                              
                                 EUR
                              
                              
                                 28D-50Å
                              
                              
                                 Fælles valuta
                              
                              
                                 Nej
                              
                              
                                 Konstant eller variabel
                              
                           
                        
                     
                        Tabel 2
                     
                     
                        Fixed-to-floating renteswapklasser
                     
                     
                                 Id
                              
                              
                                 Type
                              
                              
                                 Referenceindeks
                              
                              
                                 Afviklingsvaluta
                              
                              
                                 Løbetid
                              
                              
                                 Afviklingsvalutatype
                              
                              
                                 Optionalitet
                              
                              
                                 Notionel værdi type
                              
                           
                                 A.2.1
                              
                              
                                 Fixed-to-floating
                              
                              
                                 Euribor
                              
                              
                                 EUR
                              
                              
                                 28D-50Å
                              
                              
                                 Fælles valuta
                              
                              
                                 Nej
                              
                              
                                 Konstant eller variabel
                              
                           
                        
                     
                        Tabel 3
                     
                     
                        Klasser af forward rate agreements
                     
                     
                                 Id
                              
                              
                                 Type
                              
                              
                                 Referenceindeks
                              
                              
                                 Afviklingsvaluta
                              
                              
                                 Løbetid
                              
                              
                                 Afviklingsvalutatype
                              
                              
                                 Optionalitet
                              
                              
                                 Notionel værdi type
                              
                           
                                 A.3.1
                              
                              
                                 FRA
                              
                              
                                 Euribor
                              
                              
                                 EUR
                              
                              
                                 3D-3Å
                              
                              
                                 Fælles valuta
                              
                              
                                 Nej
                              
                              
                                 Konstant eller variabel
                              
                           
                        
                     
                        Tabel 4
                     
                     
                        Klasser af dag-til-dag indeksswaps
                     
                     
                                 Id
                              
                              
                                 Type
                              
                              
                                 Referenceindeks
                              
                              
                                 Afviklingsvaluta
                              
                              
                                 Løbetid
                              
                              
                                 Afviklingsvalutatype
                              
                              
                                 Optionalitet
                              
                              
                                 Notionel værdi type
                              
                           
                                 A.4.2
                              
                              
                                 OIS
                              
                              
                                 FedFunds
                              
                              
                                 USD
                              
                              
                                 7D-3Å
                              
                              
                                 Fælles valuta
                              
                              
                                 Nej
                              
                              
                                 Konstant eller variabel
                              
                           
                                 D.4.1
                              
                              
                                 OIS
                              
                              
                                 EURSTR
                              
                              
                                 EUR
                              
                              
                                 7D-3Å
                              
                              
                                 Fælles valuta
                              
                              
                                 Nej
                              
                              
                                 Konstant eller variabel
                              
                           
                                 D.4.2
                              
                              
                                 OIS
                              
                              
                                 SONIA
                              
                              
                                 GBP
                              
                              
                                 7D-50Å
                              
                              
                                 Fælles valuta
                              
                              
                                 Nej
                              
                              
                                 Konstant eller variabel
                              
                           
                                 D.4.3
                              
                              
                                 OIS
                              
                              
                                 SOFR
                              
                              
                                 USD
                              
                              
                                 7D-3Å
                              
                              
                                 Fælles valuta
                              
                              
                                 Nej
                              
                              
                                 Konstant eller variabel
                              
                           
               «